กฎกระทรวงการอนุญาตให้ผู้ผลิตหรือผู้ซ่อมเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม พ.ศ. 2563กฎกระทรวง การอนุญาตให้ผู้ผลิตหรือผู้ซ่อมเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม พ.ศ. ๒๕๖๓อาศัยอำนาจตามความในมาตรา ๕ วรรคหนึ่ง แห่งพระราชบัญญัติมาตราชั่งตวงวัด พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ และมาตรา ๔๑ วรรคสอง มาตรา ๔๓ วรรคสอง และมาตรา ๕๐ วรรคสอง แห่งพระราชบัญญัติมาตราชั่งตวงวัด พ.ศ. ๒๕๔๒ รัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ให้ยกเลิก (๑) กฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด พ.ศ. ๒๕๔๔ (๒) กฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด (ฉบับที่ ๒) พ.ศ. ๒๕๔๙มาตรา 3 ข้อ ๓ ผู้ผลิตหรือผู้ซ่อมเครื่องชั่งตวงวัดซึ่งประสงค์จะขออนุญาตเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม ให้ยื่นคำขอพร้อมด้วยเอกสารหรือหลักฐานตามที่ระบุไว้ในแบบที่สำนักงานกลางกำหนดต่ออธิบดีหรือผู้ซึ่งอธิบดีมอบหมายมาตรา 4 ข้อ ๔ ผู้ผลิตหรือผู้ซ่อมซึ่งประสงค์จะขออนุญาตเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อมตามข้อ ๓ ต้องปฏิบัติตามหลักเกณฑ์ ดังต่อไปนี้ (๑) ต้องมีหนังสือรับรองการประกอบธุรกิจในการผลิตหรือซ่อมเครื่องชั่งตวงวัดชนิดที่จะขออนุญาต และต้องแจ้งการประกอบธุรกิจตามพระราชบัญญัติมาตราชั่งตวงวัดมาตรา 4 พ.ศ. ๒๕๔๒ (๒) ต้องจัดให้มีแบบมาตราชั่งตวงวัดตามจำนวนและพิกัดกำลังสำหรับใช้ตรวจสอบความเที่ยงของเครื่องชั่งตวงวัดแต่ละชนิดตามที่สำนักงานกลางกำหนด (๓) ต้องมีห้องปฏิบัติการหรือสถานที่พร้อมเครื่องมือและอุปกรณ์ที่จำเป็นไว้สำหรับใช้ตรวจสอบและให้คำรับรองเครื่องชั่งตวงวัดแต่ละชนิดตามที่สำนักงานกลางกำหนด (๔)มาตรา 4 ต้องมีบุคลากรซึ่งมีความรู้ความสามารถในงานชั่งตวงวัดซึ่งได้รับหนังสือรับรองการผ่านการฝึกอบรมด้านชั่งตวงวัดจากหน่วยงานที่สำนักงานกลางกำหนดมาตรา 5 ข้อ ๕ เมื่อได้รับคำขอพร้อมเอกสารหรือหลักฐานตามข้อ ๓ แล้ว ให้ดำเนินการตรวจพิจารณาและออกใบอนุญาตให้แล้วเสร็จภายในสิบวันทำการนับแต่วันที่ได้รับคำขอพร้อมด้วยเอกสารหรือหลักฐานที่ถูกต้องและครบถ้วนตามขั้นตอน ดังต่อไปนี้ (๑) ให้พนักงานเจ้าหน้าที่ตรวจสอบคำขอและเอกสารหรือหลักฐานให้ถูกต้องและครบถ้วนมาตรา 5 ในกรณีที่ปรากฏว่าคำขอหรือเอกสารหรือหลักฐานไม่ถูกต้องหรือไม่ครบถ้วน ให้แจ้งให้ผู้ขอรับใบอนุญาตแก้ไขให้ถูกต้องหรือส่งเอกสารหรือหลักฐานให้ถูกต้องและครบถ้วนภายในสามสิบวันนับแต่วันที่ได้รับแจ้ง โดยให้พนักงานเจ้าหน้าที่และผู้ขอรับใบอนุญาตลงนามไว้ในบันทึก และมอบสำเนาบันทึกให้ผู้ขอรับใบอนุญาตไว้เป็นหลักฐานมาตรา 5 ถ้าผู้ขอรับใบอนุญาตไม่แก้ไขให้ถูกต้องหรือไม่ส่งเอกสารหรือหลักฐานให้ถูกต้องและครบถ้วนภายในกำหนดเวลาดังกล่าว ให้คืนคำขอพร้อมทั้งแจ้งเป็นหนังสือถึงเหตุแห่งการคืนคำขอให้ทราบด้วย (๒) ในกรณีที่คำขอและเอกสารหรือหลักฐานถูกต้องและครบถ้วนแล้วมาตรา 5 ให้พนักงานเจ้าหน้าที่ตรวจสอบว่าผู้ขอรับใบอนุญาตได้มีการปฏิบัติตามหลักเกณฑ์ที่กำหนดในข้อ ๔ และจัดทำรายงานการตรวจสอบพร้อมความเห็นเสนออธิบดีหรือผู้ซึ่งอธิบดีมอบหมายพิจารณาออกใบอนุญาต (๓) เมื่อได้รับคำขอและเอกสารหรือหลักฐานถูกต้องและครบถ้วนแล้ว และปรากฏจากรายงานการตรวจสอบของพนักงานเจ้าหน้าที่ตาม (๒)มาตรา 5 ว่า ผู้ขอรับใบอนุญาตได้มีการปฏิบัติตามหลักเกณฑ์ที่กำหนดในข้อ ๔ แล้ว ให้อธิบดีหรือผู้ซึ่งอธิบดีมอบหมายพิจารณาออกใบอนุญาต เป็นผู้ตรวจสอบและให้คำรับรองเครื่องชั่งตวงวัด การนับระยะเวลาตามวรรคหนึ่ง ไม่รวมระยะเวลาที่พนักงานเจ้าหน้าที่ อธิบดีหรือผู้ซึ่งอธิบดีมอบหมายมาตรา 5 สั่งการให้ผู้ขอรับใบอนุญาตไปดำเนินการตาม (๑) หรือข้อ ๔ ให้ถูกต้องมาตรา 6 ข้อ ๖ การอนุญาตให้ผู้ผลิตหรือผู้ซ่อมเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อม ให้ระบุประเภทและชนิดของเครื่องชั่ง เครื่องตวง หรือเครื่องวัดไว้ในใบอนุญาตด้วย ใบอนุญาตเป็นผู้ตรวจสอบและให้คำรับรองเครื่องชั่งตวงวัดให้เป็นไปตามแบบที่สำนักงานกลางกำหนดมาตรา 6 และให้กำหนดระยะเวลาใช้ได้ไว้ในใบอนุญาต แต่ไม่เกินคราวละห้าปีนับแต่วันออกใบอนุญาตมาตรา 7 ข้อ ๗ ผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดต้องปฏิบัติตามหลักเกณฑ์ตามข้อ ๔ ตลอดระยะเวลาที่ได้รับใบอนุญาต และต้องรายงานผลการปฏิบัติงานของตนต่อสำนักงานกลางหรือสำนักงานสาขาที่มีเขตอำนาจในจังหวัดที่สถานที่ประกอบธุรกิจตั้งอยู่ตามระเบียบที่สำนักงานกลางกำหนดมาตรา 7 ผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดซึ่งประสงค์จะเปลี่ยนแปลงหรือเพิ่มรายการแบบมาตราชั่งตวงวัดตามข้อ ๔ (๒) หรือห้องปฏิบัติการหรือสถานที่ตามข้อ ๔ (๓) หรือบุคลากรตามข้อ ๔ (๔)มาตรา 7 ให้ยื่นคำขอพร้อมด้วยเอกสารหรือหลักฐานตามที่ระบุไว้ในแบบที่สำนักงานกลางกำหนดต่ออธิบดีหรือผู้ซึ่งอธิบดีมอบหมาย และให้นำความในข้อ ๕ มาใช้บังคับโดยอนุโลมมาตรา 8 ข้อ ๘ ผู้รับใบอนุญาตเป็นผู้ตรวจสอบและให้คำรับรองเครื่องชั่งตวงวัดซึ่งประสงค์จะขอต่ออายุใบอนุญาต ให้ยื่นคำขอต่ออายุใบอนุญาตพร้อมด้วยเอกสารหรือหลักฐานตามที่ระบุไว้ในแบบที่สำนักงานกลางกำหนดต่ออธิบดีหรือผู้ซึ่งอธิบดีมอบหมาย ภายในสามสิบวันก่อนวันที่ใบอนุญาตสิ้นอายุ และให้นำความในข้อ ๕มาตรา 8 มาใช้บังคับโดยอนุโลม การอนุญาตให้ต่ออายุใบอนุญาตตามวรรคหนึ่ง ให้อธิบดีหรือผู้ซึ่งอธิบดีมอบหมายออกใบอนุญาตตามแบบที่สำนักงานกลางกำหนด โดยระบุข้อความการต่ออายุและระยะเวลาการต่ออายุไว้ท้ายใบอนุญาตด้วยมาตรา 9 ข้อ ๙ ในกรณีที่ใบอนุญาตสูญหายหรือถูกทำลาย ให้ผู้รับใบอนุญาตยื่นคำขอรับใบแทนใบอนุญาตพร้อมด้วยเอกสารหรือหลักฐานตามที่ระบุไว้ในแบบที่สำนักงานกลางกำหนดต่ออธิบดีหรือผู้ซึ่งอธิบดีมอบหมาย ภายในสิบห้าวันนับแต่วันที่ทราบการสูญหายหรือถูกทำลายมาตรา 9 เมื่อพนักงานเจ้าหน้าที่ตรวจสอบแล้วพบว่าคำขอและเอกสารหรือหลักฐานถูกต้องและครบถ้วน ให้รายงานการตรวจสอบต่ออธิบดีหรือผู้ซึ่งอธิบดีมอบหมายเพื่อออกใบแทนใบอนุญาต ใบแทนใบอนุญาต ให้ใช้ตามแบบที่สำนักงานกลางกำหนด โดยมีคำว่า "ใบแทน" กำกับไว้ที่ด้านหน้ามาตรา 10 ข้อ ๑๐ การยื่นคำขอตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก ในกรณีที่ไม่สามารถดำเนินการโดยวิธีการทางอิเล็กทรอนิกส์ได้ไม่ว่าด้วยเหตุใด ให้ยื่นคำขอ ณ สำนักงานกลางหรือสำนักงานสาขาที่มีเขตอำนาจในจังหวัดที่สถานที่ประกอบธุรกิจตั้งอยู่มาตรา 11 ข้อ ๑๑ ใบอนุญาตเป็นผู้ตรวจสอบและให้คำรับรองเครื่องชั่งตวงวัดที่ออกให้ในวันก่อนวันที่กฎกระทรวงนี้ใช้บังคับ ให้คงใช้ได้ต่อไปจนกว่าใบอนุญาตนั้นจะสิ้นอายุมาตรา 12 ข้อ ๑๒ บรรดาคำขอที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณา ให้ถือว่าเป็นคำขอตามกฎกระทรวงนี้โดยอนุโลม และในกรณีที่คำขอดังกล่าวมีข้อแตกต่างไปจากคำขอตามกฎกระทรวงนี้ ให้พนักงานเจ้าหน้าที่มีอำนาจสั่งให้แก้ไขเพิ่มเติมได้ตามความจำเป็นเพื่อให้เป็นไปตามกฎกระทรวงนี้มาตรา 13 ข้อ ๑๓ บรรดาประกาศและระเบียบที่ออกตามกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด พ.ศ. ๒๕๔๔ ที่ใช้บังคับอยู่ในวันก่อนวันที่กฎกระทรวงนี้ใช้บังคับ ให้ยังคงใช้บังคับได้ต่อไปเพียงเท่าที่ไม่ขัดหรือแย้งกับกฎกระทรวงนี้จนกว่าจะมีประกาศหรือระเบียบตามกฎกระทรวงนี้ใช้บังคับให้ไว้ ณ วันที่ ๓๐ ธันวาคม พ.ศ. ๒๕๖๓ จุรินทร์ ลักษณวิศิษฏ์ รัฐมนตรีว่าการกระทรวงพาณิชย์หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่หลักเกณฑ์ วิธีการ และเงื่อนไขในการขออนุญาตและการออกใบอนุญาต การขอต่ออายุใบอนุญาตและการอนุญาต และการขอรับใบแทนใบอนุญาตและการออกใบแทนใบอนุญาตให้ผู้ผลิตหรือผู้ซ่อมเป็นผู้ตรวจสอบและให้คำรับรองเครื่องชั่งตวงวัดที่ตนผลิตหรือซ่อมตามที่กำหนดในกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด พ.ศ. ๒๕๔๔ ซึ่งแก้ไขเพิ่มเติมโดยกฎกระทรวงกำหนดหลักเกณฑ์ปฏิบัติสำหรับผู้ประกอบธุรกิจเกี่ยวกับการชั่งตวงวัด (ฉบับที่ ๒) พ.ศ. ๒๕๔๙ได้ใช้บังคับมาเป็นเวลานานและมีวิธีการปฏิบัติบางประการที่ยังไม่ชัดเจนสำหรับผู้ประกอบธุรกิจและพนักงานเจ้าหน้าที่ สมควรปรับปรุงหลักเกณฑ์ วิธีการ และเงื่อนไขในเรื่องดังกล่าวเสียใหม่ เพื่อให้มีความเหมาะสมและชัดเจนยิ่งขึ้น จึงจำเป็นต้องออกกฎกระทรวงนี้